Rada školy SŠ Tilgnerova 14

10.01.2018

**Informácia o stave riešenie sanácie strešnej konštrukcie na traktom telocviční SŠ Tilgnerova**

Od poslednej informácie, ktoré bola predložená rodičom v 11/2017, pri ktorej sme navrhli rodičom zapojenie sa do oslovenia odborných spoločností – projekčných, stavebných, konštrukčných, boli vykonané viaceré obhliadky stavu strešnej konštrukcie a navrhnuté 4 rôzne riešenia sanácie strechy. Tieto obhliadky si vyžadovali čas, nakoľko konzultanti z týchto spoločností si potrebovali naštudovať dostupnú dokumentáciu, aby mohli predložiť nejaké vyjadrenie, návrh riešenia.

Tieto riešenia sme starostlivo vyhodnotili, avšak v prieniku týchto rôznych - protichodných riešení sme dospeli k záveru, že pokiaľ je pre nás prvoradou požiadavkou zabezpečiť budovy telocviční a šatní tak, aby boli pre vaše deti bezpečné nie len na tento školský rok, ale dlhodobo, je potrebné urobiť detailnú diagnostiku celej konštrukcie.

Detailnú diagnostiku strešnej konštrukcie je možné vykonať za priaznivých poveternostných podmienok, kedy teplota nebude nižšia ako 50C a nebude vlhko/mokro, nakoľko sa vykonáva tak, že sa robia sondy na viacerých miestach strechy obnažovaním jednotlivých vrstiev strešnej konštrukcie, ktoré sa následne musia späť zaceliť, aby nedošlo k zatekaniu do objektu.

Podľa záverov z diagnostiky budeme vedieť posúdiť rozsah prác, ktoré však predpokladáme, že budú v rozsahu takom, že do konca školského roka nebude obnovená prevádzka telocvične.

Náklady spojené so zabezpečením náhradnej telesnej výchovy sú hradené z peňazí mestskej časti, náklady na autobus, ktorý vozí deti sú priebežne refakturované na základe predložených faktúr a náklady na prenájom zariadení po predložení faktúr budú tiež refakturované škole.